**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«Мирӧвӧй ёрдысьяслысь удж котыртӧм кузя Коми Республикаса веськӧдланін йылысь» Коми Республикаса Веськӧдлан котырлӧн 2004 во йирым тӧлысь 6 лунся 171 №-а шуӧмӧ**

**вежсьӧм пыртӧм йылысь**

Коми Республикаса Веськӧдлан котыр шуис:

Пыртны «Мирӧвӧй ёрдысьяслысь удж котыртӧм кузя Коми Республикаса веськӧдланін йылысь» Коми Республикаса Веськӧдлан котырлӧн 2004 во йирым тӧлысь 6 лунся 171 №-а шуӧмӧ татшӧм вежсьӧм:

Мирӧвӧй ёрдысьяслысь удж котыртӧм кузя Коми Республикаса веськӧдланін йылысь положение, мый вынсьӧдӧма шуӧмӧн (содтӧд), гижны содтӧд серти.

Коми Республикаса Юралысь В. Гайзер

Сыктывкар

2012 вося лӧддза-номъя тӧлысь 9 лун

238 №

Коми Республикаса Веськӧдлан котырлӧн

 2012 во лӧддза-номъя тӧлысь 9 лунся

238 №-а шуӧм дорӧ

СОДТӦД

«ВЫНСЬӦДӦМА

Коми Республикаса Веськӧдлан котырлӧн

 2004 во йирым тӧлысь 6 лунся

 171 №-а шуӧмӧн

(содтӧд)

Мирӧвӧй ёрдысьяслысь удж котыртӧм кузя

 Коми Республикаса веськӧдланін йылысь

**ПОЛОЖЕНИЕ**

I. Панас

1. Мирӧвӧй ёрдысьяслысь удж котыртӧм кузя Коми Республикаса веськӧдланін (водзӧ - Веськӧдланін) лоӧ Коми Республикаса олӧмӧ пӧртысь власьт органӧн, коді пӧртӧ олӧмӧ Коми Республикаын мирӧвӧй ёрдысьяслысь удж котыртӧм кузя удж (мирӧвӧй ёрдысьяслӧн уджысь мынтысьӧм да ёрдысьяслы федеральнӧй оланпасъясӧн урчитӧм социальнӧй мынтысьӧмъяс могмӧдӧм кындзи).

2. Аслас уджын Веськӧдланін кутчысьӧ Россия Федерацияса Оланподулӧ, федеральнӧй оланподув оланпасъясӧ, федеральнӧй оланпасъясӧ да Россия Федерацияса мукӧд нормативнӧй инӧда актӧ, Коми Республикаса Оланподулӧ, Коми Республикаса оланпасъясӧ, Коми Республикаса мукӧд нормативнӧй инӧда актӧ, а сідзжӧ тайӧ Положениеӧ.

3. Веськӧдланін уджалӧ кыдзи веськыда, сідзи и ӧтвылысь федеральнӧй олӧмӧ пӧртысь власьт органъяскӧд, Коми Республикаын канму органъяскӧд, Коми Республикаса Медвылыс Ёрдкӧд, Коми Республикаын ёрдысьяслӧн сообщество органъяскӧд, Коми Республикаын Ёрд департаментлӧн веськӧдланінкӧд, Коми Республикалӧн меставывса асвеськӧдлан органъяскӧд, ӧтйӧза ӧтувъяскӧд да мукӧд организациякӧд.

4. Веськӧдланін видзӧм вылӧ рӧскод могмӧдсьӧ сьӧмӧн Коми Республикаса республиканскӧй сьӧмкуд тшӧт весьтӧ.

5. Веськӧдланін лоӧ юридическӧй кывкутысьӧн, сылӧн эм Коми Республикаса канму канпас серпаса печать да асшӧр ним комиӧн да рочӧн, урчитӧм сикаса мукӧд печать, штамп да бланок, Россия Федерацияса оланпастэчас серти восьтӧм тшӧтъяс.

6. Веськӧдланін пӧртӧ олӧмӧ учредительлысь удж да уджмогъяс мирӧвӧй ёрдысьяслысь удж могмӧдан юкӧнын Коми Республикаса казённӧй канму учреждение серти (водзӧ - Коми Республикаса казённӧй канму учреждение).

7. Веськӧдланінлӧн меститчаніныс (юридическӧй инпас): Сыктывкар, Интернациональнӧй ул., 152.

II. Шӧр мог

8. Веськӧдланін уджлӧн шӧр могӧн лоӧ мирӧвӧй ёрдысьяс институтлысь окталуна удж вылӧ условиеяс лӧсьӧдӧм.

III. Канму удж

9. Тайӧ Положениелӧн II юкӧдын индӧм мог олӧмӧ пӧртӧм вылӧ Веськӧдланін вӧчӧ татшӧм канму удж:

1) лӧсьӧдӧ да сетӧ Коми Республикаса Юралысьлы да Коми Республикаса Веськӧдлан котырлы Коми Республикаса нормативнӧй инӧда акт балаяс мирӧвӧй ёрдысьяслысь удж могмӧдан юкӧн серти;

2) лӧсьӧдӧ да вынсьӧдӧ мирӧвӧй ёрдысьлӧн аппарат йылысь положение;

3) вынсьӧдӧ мирӧвӧй ёрдысь аппаратлысь тэчас да уджалысь лыд;

4) индӧ чинӧ да вештӧ чинысь мирӧвӧй ёрдысьлӧн аппаратса уджалысьясӧс;

5) урчитӧм пӧрадок серти кырымалӧ сёрнитчӧмъяс вылыс тшупӧда да содтӧд тӧдӧмлун сетан велӧдчанінъяскӧд, кодъяс пӧртӧны олӧмӧ ёрдысьяслӧн уджсикасысь тӧдӧмлунъяс содтан да квалификация кыпӧдан удж, мирӧвӧй ёрдысьяслӧн уджсикас серти тӧдӧмлунъяс содтӧм да квалификация кыпӧдӧм серти;

6) пӧртӧ олӧмӧ Коми Республикаса республиканскӧй сьӧмкудйысь сьӧмӧн медыджыд веськӧдлысьлысь да сьӧм босьтысьлысь уджмогъяс, мый индӧма Веськӧдланін, Коми Республикаса канму казённӧй учреждение видзӧм вылӧ да Веськӧдланін вылӧ пуктӧм удж олӧмӧ пӧртӧм вылӧ;

7) Коми Республикаса республиканскӧй сьӧмкуд тшӧт весьтӧ мынтӧ рӧскод, мый йитчӧма мирӧвӧй ёрдысьясӧн делӧяс видлалӧмкӧд;

8) урчитӧм пӧрадок серти кырымалӧ сёрнитчӧмъяс экспертъяскӧд либӧ эксперта учреждениеяскӧд экспертиза нуӧдӧм йылысь, мый тшӧктӧма мирӧвӧй ёрдысь;

9) вӧчӧ тӧвар вайӧм вылӧ, уджъяс вӧчӧм вылӧ, услугаяс сетӧм вылӧ канму могъяс вылӧ заказ лӧсьӧдӧм да иналӧм серти канму заказчиклысь удж;

10) лӧсьӧдӧ ведомствоса торъя мога уджтасъяс;

11) лӧсьӧдӧ да сетӧ Коми Республикаса Юралысьлы да Коми Республикаса Веськӧдлан котырлы вӧзйӧмъяс мирӧвӧй ёрдысьяслысь удж могмӧдӧм кузя юалӧмъяс серти;

12) бура пӧртӧ олӧмӧ Коми Республикаса Юралысьлысь да Коми Республика Веськӧдлан котырлысь тшӧктӧмъяс, мыйясӧс сетӧма Россия Федерацияса Президентлысь кесйӧдӧмъяс да тшӧктӧмъяс олӧмӧ пӧртӧм могысь, Веськӧдланінлӧн уджалан юкӧнӧ пырысь юалӧмъяс серти «Россия Федерацияса Президентлысь кесйӧдӧмъяс да тшӧктӧмъяс збыльмӧдӧм кузя удж котыртӧм бурмӧдӧм йылысь» Россия Федерацияса Президентлысь 2011 во рака тӧлысь 28 лунся 352 №-а Индӧд олӧмӧ пӧртӧм серти;

13) нуӧдӧ биысь видзчысьӧм кузя мероприятиеяс Веськӧдланінын, Коми Республикаын ёрд инувъяслӧн здениеясын да жыръясын, Коми Республикаса канму казённӧй учреждениеын;

14) пӧртӧ олӧмӧ Коми Республика мутасын удж видзан юкӧнын канму политикалысь шӧр нырвизьяс аслас компетенцияын, мый урчитӧма «Удж видзан юкӧнын ӧткымын юалӧм йылысь» Коми Республикаса Веськӧдлан котырлӧн 2008 во тӧвшӧр тӧлысь 29 лунся 16 №-а шуӧмӧн;

15) пӧртӧ олӧмӧ Веськӧдланінын гуся юӧр ресурсъяс видзӧм кузя мероприятиеяс Россия Федерацияса оланпастэчас серти да Коми Республикаса нормативнӧй инӧда актъяс серти, сы лыдын видзӧ Веськӧдланінын уджалысьяслысь торъя морт йылысь юӧръяс, а сідзжӧ канму гусяторйӧ пырысь юӧръяс;

16) лэдзӧ Веськӧдланінлӧн удж кузя юӧръяс дорӧ;

17) нуӧдӧ мероприятиеяс мобилизация дасьтӧм да мобилизация кузя, воинскӧй учёт кузя да Веськӧдланінса уджалысьясӧс бронируйтӧм кузя, Коми Республикаса канму казённӧй учреждениеын мобилизация дасьтӧм серти уджъясӧн веськӧдлӧм кузя;

18) нуӧдӧ Веськӧдланінлӧн уджалӧм дырйи артмӧм документъяс чукӧртӧм, видзӧм, учёт кузя да наӧн вӧдитчӧм кузя уджъяс;

19) пӧртӧ олӧмӧ мукӧд удж Коми Республикаса Юралысьлӧн, Коми Республикаса Веськӧдлан котырлӧн решениеяс серти.

IV. Канму могмӧсъяс

10. Тайӧ Положениеса II юкӧдын индӧм могъяс збыльмӧдӧм вылӧ Веськӧдланін пӧртӧ олӧмӧ татшӧм канму могмӧсъяс:

1) гражданасянь Веськӧдланінӧ воӧм шыӧдчӧмъяс видлалӧм;

2) Веськӧдланінлӧн архивнӧй документъяс кузя архивнӧй справкаяс, архивнӧй копияяс, архивнӧй выпискаяс гражданалӧн да юридическӧй кывкутысьяслӧн корӧмъяс серти сетӧм.

V. Инӧдъяс

11. Канму удж олӧмӧ пӧртӧм могысь, урчитӧм удж юкӧнъясын канму могмӧсъяс сетӧм вылӧ Веськӧдланінлӧн эм инӧд:

1) корны да босьтны канму органъяслысь, Коми Республикаын меставывса асвеськӧдлан органъяслысь, мирӧвӧй ёрдысьяслысь, а сідзжӧ организацияяслысь, чина йӧзлысь, гражданалысь юӧръяс, мыйяс колӧны Веськӧдланін компетенцияӧ пырысь юалӧмъяс кузя решениеяс примитӧм вылӧ;

2) Веськӧдланінлӧн компетенцияӧ пырысь юалӧмъяс решитӧм вылӧ корны научнӧй да мукӧд организацияӧс, туялысьясӧс да специалистъясӧс;

3) Веськӧдланінлӧн компетенцияӧ пырысь юалӧмъяс кузя лӧсьӧдны координируйтан, сёрнитчан да экспертнӧй органъяс (сӧветъяс, комиссияяс да уджалан котыръяс, коллегияяс);

4) лӧсьӧдны да вынсьӧдны Веськӧдланінлӧн тшӧктӧдӧн инструкцияяс, положениеяс, регламентъяс, правилӧяс, методикаа вӧзйӧмъяс да индӧдъяс ёрд удж вӧчӧм серти, архивын удж серти;

5) ёрд инувъясын нуӧдны прӧверкаяс мирӧвӧй ёрдысь аппаратса уджалысьясӧн оланпастэчаслӧн, ёрд удж вӧчӧм серти, архивын удж серти мукӧд нормативнӧй актлӧн корӧмъясӧ кутчысьӧм серти;

6) нуӧдны мирӧвӧй ёрдысь аппаратса уджалысьяслы ёрд удж вӧчӧм серти да архивын удж серти семинаръяс.

VI. Удж котыртӧм

12. Веськӧдланінӧн веськӧдлӧ начальник (водзӧ – Веськӧдланінса юрнуӧдысь), коді индыссьӧ чинӧ да вештыссьӧ чинысь Коми Республикаса Юралысьӧн.

13. Веськӧдланінса юрнуӧдысь:

1) пӧртӧ олӧмӧ Веськӧдланін уджӧн шӧр веськӧдлӧм, котыртӧ Веськӧдланінлысь уджсӧ планируйтӧм;

2) вынсьӧдӧ тэчаса юкӧдувъяс йылысь положениеяс, Веськӧдланінса уджалысьяслысь чина регламентъяс да чина инструкцияяс;

3) босьтӧ удж вылӧ да вештӧ удж вылысь Веськӧдланінса уджалысьясӧс;

4) босьтӧ удж вылӧ да вештӧ удж вылысь Коми Республикаса канму казённӧй учреждениеса юрнуӧдысьӧс, кырымалӧ, вежӧ да дугӧдӧ сыкӧд удж сёрнитчӧм оланпастэчас серти;

5) уджалысь лыд серти да мынтысян фонд серти вынсьӧдӧ Веськӧдланін аппаратлысь тэчас, штат расписание да Веськӧдланінлысь сьӧмкуд смета, Коми Республикаса республиканскӧй сьӧмкудйын артыштӧм сьӧмкудса сьӧм мында серти;

6) веськӧдлӧ сьӧмӧн Веськӧдланінса сьӧмкуд смета серти;

7) кырымалӧ артмӧдчӧмъяс, сёрнитчӧмъяс, канму контрактъяс;

8) канму служба йылысь Россия Федерацияса оланпастэчас серти да Коми Республикаса оланпастэчас серти видлалӧ юалӧмъяс, кутшӧмъяс йитчӧны Веськӧдланінын канму служба нуӧмкӧд;

9) ошкӧ либӧ дисциплинарнӧя мыждӧ Веськӧдланінса уджалысьясӧс;

10) ачыс кывкутӧ Веськӧдланін водзын пуктӧм мог да канму уджъяс олӧмӧ пӧртӧмысь, канму услугаяс сетӧмысь;

14. Веськӧдланінса юрнуӧдысьлӧн эмӧсь вежысьяс, кодъяс индыссьӧны чинӧ да вештыссьӧны чинысь Россия Федерацияса оланпастэчасӧн да Коми Республикаса оланпастэчасӧн урчитӧм пӧрадок серти.

Веськӧдланінса юрнуӧдысьӧс вежысь уджалӧ эсканпастӧг Веськӧдланін нимсянь Веськӧдланінса юрнуӧдысьӧн урчитӧм инӧдъяс да могъяс серти.

Кор Веськӧдланінса юрнуӧдысь мыйкӧ дыра абу, сылысь могъяссӧ пӧртӧ олӧмӧ Веськӧдланінса Начальникӧс вежысь.

Веськӧдланінса юрнуӧдысьлӧн прӧстмӧм чин дырйи Веськӧдланінса юрнуӧдысьлысь могъяс сетӧм йылысь решение примитӧ Коми Республикаса Юралысь.

15. Веськӧдланінса уджалысьяслӧн медыджыд штат лыд урчитсьӧ Коми Республикаса Веськӧдлан котырӧн.

16. Веськӧдланінлӧн котыртан тэчасӧ пырӧны Веськӧдланінса аппарат да мирӧвӧй ёрдысьяслӧн аппаратъяс.

Веськӧдланінса аппарат артмӧ юкӧнъясысь шӧр нырвизьяс серти:

1) котыртан-инӧда юалӧмъяс серти;

2) сьӧма-экономическӧй юалӧмъяс серти;

3) кадръяскӧд йитчӧм юалӧмъяс серти.

17. Веськӧдланінлӧн пытшкӧсса удж котыртӧмыс урчитсьӧ Веськӧдланінса регламентӧн.».

Вуджӧдіс Хазова Е. В. – 8622 пас